Diari Oficial de la Generalitat Valenciana


Sumari del DOGV 8269, del 09-04-2018 (2018/3048)

Notificació de la sentència dictada en el procediment ordinari número 1005/2016.
--------------------------------------------------------------------------------

### Dades del document

Número de DOGV
:   8269

Data del DOGV
:   09-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3048


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 1005/2016.  
 [2018/3048]  
Procediment: procediment ordinari número 1005/2016.  
Demandant: Bankia, SA.  
Procurador: Antonio Barbero Giménez.  
Demandat: Joaquim Clemente Nebot.  
  
Miguel Ángel García Herrera, lletrat de l'Administració de justícia del Jutjat de Primera Instància número 7 de València, faig saber, que en aquest jutjat del meu càrrec, se segueix el procediment abans referenciat, a instàncies d'Antonio Barbero Giménez, en nom i representació de Bankia, SA, contra Joaquim Clemente Nebot, en el qual mitjançant la resolució del dia de hui he disposat, com ara ho efectue, notificar la sentència i actuaació d'aclariment dictada en les actuacions indicades al demandat Joaquim Clemente Nebot, en parador ignorat.  
La part dispositiva de la indicada sentència i de l'actuació d'aclariment és del següent tenor literal:  
  
«Dispositiva  
Estime la demanda interposada pel procurador Antonio Barbero Giménez, en nom i representació de Bankia, SA, i declare resolt el contracte de préstec hipotecari de 29 de juny de 2004, (escriptura número 494 notari Miguel V Castillo Nacher) per incompliment de Joaquín Clemente Nebot a qui es condemna al pagament a Bankia, SA, de les quantitats vençudes i pendents i els interessos de demora pactats contractualment.  
Finalment respecte de les costes causades, condemne el seu pagament a Joaquín Clemente Nebot.  
Notifiqueu aquesta resolució a les parts, així com que és susceptible de recurs d'apel·lació davant de l'Audiència Provincial de València.  
Expediu el certificat d'aquesta sentència per a ser unida a les actuacions i incorporeu-ne l'original en el llibre de sentències.  
Així, aquesta és la meua sentència que pronuncie, mane i firme.»  
  
Fonaments de dret  
Únic. De conformitat amb l'article 214 de la Llei d'enjudiciament civil, procedirà l'aclariment dels conceptes obscurs que les resolucions dictades puguen tindre; però es proscriu la rectificació de les resolucions una vegada firmades, excepte d'errors materials i els aritmètics que puguen contindre; en aquest sentit la rectificació sol·licitada no és un error material i sense perjudici que siga objecte de recurs, es pot aclarir en el sentit que la resolució del contracte de préstec hipotecari de data 29 de juny de 2004, (escriptura número 494 notari Miguel V Castillo Nacher) no té abast diferent del sol·licitat en la demanda de pèrdua del benefici del termini, l'amortització del mateix i condemna al pagament de l'import del saldo deutor que inclou el capital impagat, més els interessos remuneratoris i moratoris que es meriten fins a la revocació del benefici de termini i els interessos moratoris que es continuen meritant sobre la totalitat del principal una vegada liquidat aquest fins al complet pagament del deute». Igualment, s'ha d'aclarir que la pèrdua del benefici del termini és una condició essencial del contracte celebrat entre les parts, per la qual cosa l'obligació de pagament de l'import íntegre del préstec comporta la seua resolució, sense que s'explique en quins termes la declaració de la pèrdua del benefici del termini i la condemna del pagament de la quantitat prestada pendent es distingeix de la declaració de resolució del contracte celebrat entre les parts i la condemna del pagament igualment.  
Part dispositiva. Dispose a instàncies del procurador Antonio Barbero Giménez, en nom i representació de Bankia, que no pertoca la rectificació de la dispositiva de la Sentència de 26 d'octubre de 2017 i sí que pertoca l'aclariment de la seua dispositiva en el sentit de l'anterior fonament de dret únic.  
Notifiqueu a les parts del procediment, així com que és susceptible dels mateixos recursos que era susceptible la resolució objecte de sol·licitud de rectificació i aclariment.  
Així ho acorda mana i firma, Ignacio Wenceslao Luján Muñoz, magistrat jutge del Jutjat de Primera Instància número 7 dels de València i el seu partit. En done fe.  
I perquè servisca de notificació de la sentència al demandat en parador ignorat, Joaquin Clemente Nebot, s'expedeix aquest edicte.  
  
València, 30 de novembre de 2017.- El lletrat de l'Administració de justícia: Miguel Ángel García Herrera.